[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Cysylltu Cymunedau: Mae gwrando yn allweddol"}, {"text_idx": "#000010", "text": "Mae pob ti\u0302m yn rhoi cynnig ar ffyrdd newydd o gydweithio gyda chefnogaeth hyfforddiant gan y rhaglen. Bu pob un yn ystyried gwerth gwrando, a sut mae gwrando yn aml ar goll o\u2019r perthnasau sydd eu hangen ar grwpiau cymunedol i ffynnu."}, {"text_idx": "#000011", "text": "Mae gwrando yn ein helpu ni i ddysgu. Ar gyfer y timau, mae\u2019n ymwneud a\u0302 deall sut mae \u2018da\u2019 yn edrych i\u2019w cymunedau nhw, ac ar gyfer y rhaglen, mae\u2019n ymwneud a\u0302 chynhyrchu dysg ar sail cwestiynau hanfodol, gan gynnwys:"}, {"text_idx": "#000012", "text": "sut gall grwpiau addasu a chynnal eu hunain ar o\u0302l y cyfnodau clo?\nbeth sydd ei angen i feithrin perthnasau cydweithredol ar draws sectorau sy\u2019n rhoi cymunedau \u2018wrth y llyw\u2019?\nsut ydyn ni\u2019n ymgysylltu a\u0302 phobl fel bod modd i bawb gyfrannu at weithredu cymunedol a chael budd ohono?\nsut gall cyd-ddealltwriaeth o werth gweithredu cymunedol gefnogi gweithredu effeithiol?"}, {"text_idx": "#000013", "text": "Cododd y cwestiynau yma yn haf 2021 ar o\u0302l cyfres o archwiliadau gydag arweinwyr cymunedol a\u2019r trydydd sector ar yr hyn sydd ei angen nesaf ar y sector gwirfoddol, gwasanaethau statudol, a llunwyr polisi, i feithrin perthnasau cryf gyda chymunedau."}, {"text_idx": "#000018", "text": "Nid gwrando er mwyn dysgu yw\u2019r unig fyfyrdod sydd wedi\u2019i amlygu gan y timau, ond hefyd pwysigrwydd gwerthoedd a rennir fel sail ar gyfer gweithredu cydweithredol."}, {"text_idx": "#000020", "text": "Mae rhai timau hefyd yn edrych ar sut i ymgysylltu\u2019n ehangach gydag aelodau o\u2019u cymunedau eu hunain, sy\u2019n aml yn teimlo nad ydyn nhw\u2019n cael eu clywed. Mae gwrando yn allweddol i\u2019r her yma hefyd."}, {"text_idx": "#000021", "text": "Yr hyn sy\u2019n dod i\u2019r amlwg yw awydd go iawn am ymagwedd fwy dynol sy\u2019n canolbwyntio ar unigolion, sy\u2019n seiliedig ar berthnasau o ymddiriedaeth, lle gall pobl wrando a dysgu gyda\u2019i gilydd i wneud gwahaniaeth go iawn. Y cwestiwn sy\u2019n codi ar gyfer y rhaglen nawr yw ble nesaf, a hynny ar gyfer y timau a\u2019r sectorau gwirfoddol a statudol ehangach yng Nghymru? Sut gellir adeiladu gwrando a dysgu i wead perthnasau, er mwyn creu rhywbeth gwell ar gyfer y dyfodol? Rhywbeth y byddwn ni\u2019n ei ystyried gyda Cyngor Gweithredu Gwirfoddol Cymru a\u2019r grw\u0302p arweinyddiaeth cenedlaethol dros yr ychydig wythnosau nesaf."}, {"text_idx": "#000025", "text": "Ymunwch a\u0302 ni ar y cyfryngau cymdeithasol"}]